ddrg/super_eurlex huggingface dataset:
D.

budući da Grčka, kako bi povezala ta otpuštanja s globalnom financijskom i gospodarskom krizom, navodi da je njezino gospodarstvo šest uzastopnih godina (od 2008. do 2013.) bilo u recesiji; budući da su se od 2008. do 2016. grčki BNP i javna potrošnja smanjili za 26,2 % odnosno 22,8 % te da je u 700 000 više nezaposlenih; budući da su od 2008. godine grčke vlade, kako bi mogle otplaćivati vanjski dug, morale znatno povećati porezne stope, racionalizirati javne izdatke i smanjiti plaće zaposlenika u javnom sektoru, osobito mirovine, dok su se plaće u privatnom sektoru također smanjile kao posljedica kombinacije primijenjenih politika; budući da je pad dohotka doveo do pada potrošnje, što se snažno odrazilo na sektor maloprodaje;
A. Proračun za 2018. U skladu s elementima za zajedničke zaključke: — Ukupna razina odobrenih sredstava za preuzimanje obveza u proračunu za 2018. utvrđena je na 160 113,5 milijuna EUR. To znači da preostala razlika do gornjih granica višegodišnjeg financijskog okvira za 2018. iznosi 1 600,3 milijuna EUR u odobrenim sredstvima za preuzimanje obveza. — Ukupna razina odobrenih sredstava za plaćanja u proračunu za 2018. utvrđena je na 144 681,0 milijuna EUR. — Instrument fleksibilnosti mobilizira se 2018. za naslov 3. Sigurnost i građanstvo u iznosu od 837,2 milijuna EUR u odobrenim sredstvima za preuzimanje obveza. — Ukupna razlika za obveze iskorištena je do razine od 1 113,7 milijuna EUR za podnaslov 1a Konkurentnost za rast i zapošljavanje i podnaslov 1b Gospodarska, socijalna i teritorijalna kohezija. — Odluka (EU) 2017/344 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke u 2017. (1) izmijenit će se radi prilagodbe profila prebijanja kako bi se smanjio iznos prebijen 2018. u naslovu 5. Administracija s 570 milijuna EUR na 318 milijuna EUR i u skladu s time 2020. pokrenulo prebijanje u iznosu od 252 milijuna EUR u istome naslovu. — Komisija je odobrena sredstva za plaćanja za 2018. povezana s mobilizacijom instrumenta fleksibilnosti u 2014., 2016., 2017. i 2018. procijenila na 678,3 milijuna EUR. B. Proračun za 2017. U skladu s elementima za zajedničke zaključke, Nacrt izmjene proračuna br. 6/2017 prihvaća se u obliku koji je predložila Komisija.
7.

prima na znanje da 79 % ciljanih korisnika čine žene i to velikom većinom one u dobi od 30 do 55 godina; žali što nije bilo moguće pronaći održivo rješenje kako bi se izbjeglo njihovo otpuštanje, s obzirom na činjenicu da žene u toj dobnoj skupini vjerojatno neće ostati i napredovati na tržištu rada zbog poteškoća u pronalaženju ravnoteže između privatnog i poslovnog života koje su posljedica njihovih odgovornosti kao neformalnih njegovateljica i izostanka jednakih mogućnosti na radnom mjestu;
2.

napominje da od posljednje validacije lokalnih sustava nije bilo promjene u lokalnim sustavima te da preseljenje Agencije u Prag nije rezultiralo promjenama u financijskim prečicama, procesima i toku informacija; primjećuje da su lokalni sustavi predstavljeni novom računovodstvenom službeniku Agencije prije no što je on prihvatio svoje zadaće; prima na znanje da će se redovna validacija računovodstvenih sustava provesti kako je navedeno u sporazumu o razini usluga između Glavne uprave za proračun i Agencije na temelju procjene rizika Glavne uprave za proračun; uviđa da je procijenjena razina rizika trenutno niska, a sljedeća će se validacija izvršiti 2020. ili 2018. ako dođe do promjena sustava;
3.

podsjeća da se, u skladu s odlukom izvršnog direktora, pri utvrđivanju iznosa povrata troškova sudionici sastanaka koje organizira Ured razvrstavaju u jednu od tri kategorije (A, B ili C); napominje da sudionici kategorije A, koji imaju posebnu zadaću na sastanku, primaju u paušalni povrat putnih troškova i dnevnice, sudionici kategorije B primaju samo povrat putnih troškova u paušalnom iznosu, a sudionici kategorije C ne zadovoljavaju kriterije za povrat troškova; ističe da se broj sudionika razvrstanih u kategoriju A povrata troškova od 2014. do 2015. smanjio sa 69 % na 52 %; prima na znanje da je pojašnjenje kategorija povrata troškova u pozivnim pismima izvršeno;
1.

prima na znanje da je Revizorski sud izdao uvjetno mišljenje o pouzdanosti računovodstvene dokumentacije Agencije; prima na znanje da je uvjetno mišljenje utemeljeno na tome da je Agencija troškove za pretfinancirane usluge povezane s pomorskim nadzorom koji su nastali 2015. godine, a za koje još nisu izdani računi, procijenila manjima nego što su to u stvarnosti, i to za iznos od 1 723 336 EUR; također napominje da je ta računovodstvena pogreška utjecala na obračunane troškove te je dovela do značajnog pogrešnog prikazivanja u bilanci i izvještaju o financijskom rezultatu Agencije; međutim, ističe da ta računovodstvena pogreška nije dovela do nepravilnih ili nezakonitih transakcija te nepravilno utrošenih sredstava;
20.

napominje da je Agencija upravnom odboru u prosincu 2015. predstavila svoj okvir i pristup ocjenjivanju; primjećuje da je na temelju tog pristupa uspostavljen niz alata i kontrolnih postupaka, uključujući okvir za upravljanje, funkcije koordinacije ocjenjivanja radi osiguravanja metodološke dosljednosti, kontrolne popise za ocjenjivanje te kontinuirani plan za ex ante i ex post ocjenjivanje; prepoznaje napore Agencije da ojača svoj okvir za upravljanje i pristup za ex ante i ex post evaluacije;
8.

podsjeća na to da je, nakon presude Službeničkog suda od 13. studenoga 2014. kojom je poništena odluka Komisije da usvoji popis za predodabir potencijalnih kandidata za dužnost izvršnog direktora Agencije, a time i imenovanje izvršnog direktora od strane Upravnog odbora u studenom 2011., ponovno objavljen oglas za dužnost izvršnog direktora i na to mjesto ponovo imenovana ista osoba, te podsjeća na to da je Agencija uspjela izvršiti svoj program rada usprkos toj teškoj situaciji;
13.

napominje da je Služba za unutarnju reviziju provela reviziju ex ante kontrola upravljanja bespovratnim sredstvima i povezanim postupcima; ističe da su u prošlosti otkrivene manjkavosti u načinu na koji je Zajedničko poduzeće dokumentiralo ex ante kontrole te napominje da je revizija rezultirala trima preporukama, prema kojima bi Zajedničko poduzeće trebalo povećati učinkovitost svojih ex ante kontrola zauzimanjem uravnoteženijeg pristupa koji se temelji na riziku, postrožiti kontrolne postupke za potvrde o vjerodostojnosti financijskih izvještaja te poboljšati izvještavanje o rezultatima ex ante kontrola; potvrđuje činjenicu da u odnosu na Zajedničko poduzeća nije donesena nijedna kritična preporuka te da se od ožujka 2015. provode u djelo preporuke Službe za unutarnju reviziju;
28.

naglašava da će, u skladu s Uredbom o VFO-u, Komisija do kraja 2017. objaviti svoje prijedloge za VFO za razdoblje nakon 2020., u kojima će se morati povesti računa o odluci Ujedinjene Kraljevine da napusti EU, a koja će imati utjecaja na VFO za razdoblje nakon 2020.; naglašava da je zbog te odluke nemoguće nastaviti djelovati kako je to bilo uobičajeno do sada; veliku važnost pridaje postupku kojim će se dovesti do uspostave novog financijskog okvira i izmijenjenog, učinkovitijeg proračuna EU-a te očekuje da će taj postupak biti na razini izazova s kojima je Unija suočena i obveza koje je već preuzela; poziva na žurno zaključenje revizije VFO-a u sredini razdoblja koja je u tijeku, a kojom bi trebalo zajamčiti potrebnu prilagodbu trenutačnog financijskog okvira i određenu dodatnu fleksibilnost proračuna EU-a koja je neophodna za postizanje ciljeva Europske unije;
21.

traži više informacija o projektu obnove zgrade Paul Henri Spaak (PHS), posebno mišljenja vanjskih izvođača o mogućim opcijama za tu zgradu koja postoji tek 25 godina; poziva glavnog tajnika da što prije predstavi rezultate te studije Odboru za proračune; ističe da postojeća zgrada ne ispunjava statičke zahtjeve javnih zgrada za parlamentarne funkcije, čija sigurnost mora biti veća i koje moraju moći izdržati vanjske šokove bez urušavanja; kritizira činjenicu da zgrada PHS ne ispunjava ni minimalne standarde modernih statičkih zahtjeva i napominje da je već trebalo poduzeti nekoliko mjera kako bi se zajamčila njezina stabilnost; stoga apelira na Predsjedništvo i administraciju Parlamenta da rade na budućim rješenjima za novu zgradu PHS kojima će se osigurati životi i zdravi radni uvjeti osoba koje se u njoj nalaze; prima na znanje razinu odobrenih sredstava koju je za 2018. predložio glavni tajnik u vezi sa studijama, pripremnim projektima i radovima kao i pružanjem pomoći timu koja upravlja projektom; izražava zabrinutost zbog moguće zabune oko iznosa potrošenih na studije i obnovu; poziva Predsjedništvo i glavnog tajnika da što prije, i to najkasnije do srpnja 2017., izvijeste Odbor za proračune o svim naknadnim koracima, uz jasan pregled troškova; podsjeća na to da je u svakom slučaju potrebno implementirati vrhunsku i energetski učinkovitu arhitekturu; poziva na to da se ocijeni kako će obnova utjecati na službu za posjete i seminare, na dostupnost vijećnice i na ostale prostorije i urede;
1.

podsjeća na to da se doprinos Unije proračunu Instituta za financijsko razdoblje od 2014. do 2020. pruža u okviru financijske omotnice programa Obzor 2020. te da Institut podliježe odredbama Uredbe (EU) br. 1290/2013 („pravila programa Obzor 2020.”); nadalje podsjeća da se program Obzor 2020. nastavlja na Sedmi okvirni program, koji se provodio od 2007. do 2013., a u kojem Institut nije sudjelovao;
79.

traži da države članice odrede i dosljedno primjenjuju kriterije kojima se jamči odabir najisplativijih projekata, odnosno projekata s pomoću kojih je moguće dati najveći doprinos ostvarenju ciljeva programa ruralnog razvoja po troškovnoj jedinici; traži od njih da se pobrinu za to da se procjene projektnih troškova temelje na ažuriranim informacijama o cijenama koje odražavaju stvarne tržišne cijene, kao i da su postupci javne nabave pošteni i transparentni te da promiču stvarno tržišno natjecanje; upućuje na smjernice o načinima izbjegavanja uobičajenih pogrešaka u projektima koje sufinancira Unija, koje je Komisija sastavila krajem 2014., te potiče sve države članice da do kraja 2016. ispune ex ante uvjete koji se odnose na javnu nabavu;
16.

izražava, nadalje, svoju trajnu zabrinutost zbog slabih ex ante provjera jer je 16 od 28 završnih transakcija koje su bile predmet ex ante provjera potom odobreno unatoč mjerljivim pogreškama otkrivenim u ex ante provjerama; žali zbog toga što se većina pogrešaka odnosi, kao i prethodnih godina, na procjene programa, bespovratna sredstva i postupke kojima se upravlja u suradnji s međunarodnim organizacijama; stoga poziva Komisiju da obrati veću pažnju na ex ante provjere kako bi se zajamčilo da se ERF primjenjuje na zakonit i pravilan način; potvrđuje da priroda proračunske potpore ograničava procjenu stvarne stope pogreške kad je riječ o isplatama proračunske potpore, na način da su pri transakcijama vjerojatne pogreške;
5.

ističe da je izvršenje proračuna do kraja godine za sve izvore sredstava dosegnulo 87,3 % za odobrena sredstva za preuzimanje obveza, što predstavlja neznatno smanjenje u usporedbi s prethodnom godinom zbog ishoda evaluacije poziva na podnošenje prijedloga za 2015.; napominje da su određeni projektni prijedlozi odbijeni jer nisu bili potrebne kvalitete, što je dovelo do neiskorištenih odobrenih sredstava za preuzimanje obveza u visini od 13 700 000 EUR; napominje da je stopa izvršenja plaćanja iznosila 83 %, što je do sada najbolja stopa izvršenja plaćanja za Zajedničko poduzeće FCH2;
41.

prima na znanje od Mreže da su sve agencije već donijele pravila o zviždačima kao dio etičkih smjernica o zviždačima te u skladu s odredbama pravilnika o osoblju; međutim, sa zabrinutošću napominje da je samo 65 % agencija donijelo dodatna unutarnja pravila o zviždačima; prima na znanje iz primjedbe Mreže da je, u slučajevima u kojima relevantna pravila još nisu donesena, taj postupak u tijeku i da se očekuje usvajanje tih pravila; napominje da u nekoliko slučajeva agencije čekaju smjernice ili doprinos Komisije prije finalizacije svojih pravila; također prima na znanje da bi se pravila trebala finalizirati i provesti u prvoj polovici 2017.; poziva one agencije koje još uvijek nisu usvojile interna pravila o zviždačima da to učine bez odgode, čime će se osnažiti njihove unutarnje politike za zviždače kako bi se poticala kultura transparentnosti i odgovornosti na radnom mjestu, zaposlenici redovito informirali i educirali o svojim dužnostima i pravima, zviždači zaštitili od odmazde, pravovremeno reagiralo na slučajeve koje su prijavili zviždači, obavještavajući i zviždača i sve potencijalno uključene osobe o tijeku postupka, te uspostavio kanal za anonimno interno prijavljivanje; poziva agencije da tijelo nadležno za davanje razrješnice jednom godišnje obavještava o broju slučajeva koji se odnose na zviždače te poduzetim mjerama; poziva agencije te Komisiju da osiguraju potrebne smjernice i daju odobrenje kad je to potrebno;
74.

pozdravlja činjenicu da se ravnoteža u zastupljenosti spolova na položajima glavnih direktora povećala s 18,2 %/81,8 % (omjer iz 2014.) na 33,3 %/66,7 % 2015. godine, ali sa zabrinutošću primjećuje kako je došlo do smanjenja ravnoteže spolova na položajima direktora i da je u odnosu na omjer iz 2014. od 34 %/66 % on 2015. godine bio 31,1 %/68,9 %; podsjeća da apsolutnu većinu osoblja Parlamenta čine žene, no žene su zastupljene na ograničenom broju rukovodećih položaja; primjećuje da se ravnoteža spolova kada je riječ o položaju načelnika odjela nastavila povećavati te da je omjer načelnika i načelnica odjela 2014. godine bio 30 %/70 %, a na kraju 2015. godine 31,2 %/68,8 %; ističe da je neravnoteža na rukovodećim položajima i dalje prisutna i da je uspostava programa jednakih mogućnosti za ta radna mjesta i dalje od najveće važnosti; odlučno smatra da bi Parlament do 2019. trebao imati najmanje 40 % žena na rukovodećim položajima;
242.

u svjetlu zabrinjavajućih informacija koje je iznio „Politico”2. prosinca 2016. u članku „Conflict of interest fears over Georgieva's World Bank dealings (Strah od sukoba interesa zbog poslovanja Georgieve sa Svjetskom bankom)”, podsjeća na to da je Parlament u svojoj posljednjoj rezoluciji o davanju razrješnice Komisiji za proračun 2014. pozvao Komisiju da revidira kodeks ponašanja za povjerenike Komisije do kraja 2017., pa i tako da uvede definiciju sukoba interesa; ističe da bez detaljne definicije sukoba interesa Parlament neće biti u stanju na odgovarajući način, te pravilno i dosljedno, ocijeniti postoji li stvarni ili potencijalni sukob interesa;
4.

ističe da je Zajedničko poduzeće odgovorno za upravljanje doprinosom Unije projektu ITER i da se proračunsko ograničenje od 6 600 000 000 EUR mora održati do 2020.; nadalje ističe da je glavni izazov u okviru projekta ITER osigurati da se održi realan raspored i izrada proračuna te da se sva moguća odstupanja i problemi otkriju što prije; napominje da se u izvješću Revizorskog suda opet kao posebna napomena navodi da proračunsko ograničenje od 6 600 000 000 EUR, koje je dvostruko veće od početno predviđenih proračunskih troškova za fazu izgradnje iz 2010,. nije obuhvaćalo nepredviđene izdatke; stoga napominje da je 2015. ažuriranjem procjene doprinosa Zajedničkog poduzeća ostvaren stanovit napredak, s obzirom na to da je iznos uvećan; svjestan je da su nedavne promjene, ali i one koje se još uvijek uvode u tom smislu, ključne za budući uspjeh projekta;
3.

smatra da su proglašenja radnika viškom u poduzeću MoryGlobal povezana s općim padom proizvodnje materijalnih dobara u Europi zbog kojeg je došlo do smanjenja količine robe za prijevoz te rata cijena u sektoru cestovnog prijevoza, što je dovelo do stalnog pada operativnih marži i do niza gubitaka u tom sektoru u Francuskoj od 2007., nakon čega je uslijedio niz bankrota, uključujući bankrot poduzeća Mory-Ducros te kasnije poduzeća MoryGlobal, koje je ponovno zaposlilo 2 107 bivših radnika poduzeća Mory-Ducros;
F.

budući da su Eesti Energia AS, Nitrofert AS i Viru Keemia Grupp AS, suočeni s nedavnim previranjem na svjetskom tržištu nafte, općenito lošijim položajem Europe na međunarodnom tržištu gnojiva (u korist kineskih proizvođača) te regijama s niskim cijenama plina izvan Europe, zatvorili svoja postrojenja ili smanjili proizvodnju, što je rezultiralo kolektivnim raskidima ugovora o radu;
49.

inzistira na tome da je potrebno povećati sredstva za aktivnosti u sklopu programa Kreativna Europa i Europa za građane, kojima se već duže vrijeme ne dodjeljuju dostatna sredstva; čvrsto je uvjeren da su ti programi važniji nego ikada do sada, i zbog toga što se njima jača doprinos kulturnih i kreativnih industrija stvaranju novih radnih mjesta i rastu i zbog toga što se njima potiče aktivno sudjelovanje građana u pripremi i provedbi politika Unije; ne može shvatiti kako Vijeće može opravdati smanjenje sredstava za MSP-ove u kulturnom i kreativnom sektoru, s obzirom na to da instrument jamstva za kulturne i kreativne sektore, tek pokrenut u lipnju 2016., za koji su plaćanja koncentrirana na kraju programskog razdoblja, predstavlja odličan primjer inovativnog rješenja za problem koji je prisutan na tržištu, s obzirom na to da se njime razvijaju kapaciteti i pružaju jamstva financijskim posrednicima aktivnima u kulturnom i kreativnom sektoru;
D.

budući da se Odbor za mirenje, sazvan u vezi s proračunom za 2016., suglasio s mobilizacijom pričuve za nepredviđene izdatke u visini od 1 906,2 milijuna EUR za naslov 3. i naslov 4. koja će biti nadoknađena u 2016. u visini od 575,0 milijuna EUR do nedodijeljene razlike do gornje granice u naslovu 2. Održivi rast: prirodni resursi te u visini od 507,3 milijuna EUR 2017., 570 milijuna EUR 2018. i 253,9 milijuna 2019. do nedodijeljene razlike do gornje granice u naslovu 5. Administracija;
8.

sa zabrinutošću primjećuje da rezultati operativnih ex ante kontrola plaćanja projektnih troškova nisu bili zadovoljavajuće dokumentirani; ex ante kontrolom kojU vrše službenici Zajedničkog poduzeća zaduženi za znanstvene projekte nije se jasno naznačila niti objasnila faza projekta (u tijeku, u tijeku uz određene nedostatke, obustavljen/otkazan), kao ni sve što je njime ostvareno (nema zadrški, zadrške je potrebno razjasniti, ozbiljne zadrške); a plaćanja su izvršena bez službenog popisa svega što je projektom ostvareno i što je prihvatio službenik zadužen za znanstveni projekt te bez ikakvog upućivanja na njegovu procjenu svega što je projektom ostvareno; prima na znanje da je zajedničko poduzeće uspostavilo akcijski plan kako bi se djelovalo u skladu sa zapažanjima revizora i poboljša sustav kontrola ex ante;
12.

smatra da je posebno Inicijativa za zapošljavanje mladih ključna za ispunjavanje prioritetnog cilja Unije u pogledu zapošljavanja i rasta; ponavlja svoju predanost nastavku financiranja tog programa i njegovu daljnjem razvoju kako bi što veći broj mladih, uključujući mlade migrante koji ulaze u EU, preko ponuda kvalitetnih radnih mjesta, nastavka školovanja ili stažiranja, imao bolje izglede za uspješan ulazak na tržište rada; izražava žaljenje zbog toga što tijekom pregovora o proračunu EU-a za 2016. nisu dodijeljena sredstva za nove obveze kako bi se dodatno financirala Inicijativa za zapošljavanje mladih, dok je nezaposlenost mladih u EU-u i dalje na vrhuncu; podsjeća na to da taj cilj treba razmotriti zajedno s potrebom da se promiče mobilnost među mladima, koja se podupire preko programa Erasmus+; naglašava važnost zajedničke izjave triju institucija (Parlamenta, Vijeća i Komisije) o proračunu za 2016. u kojoj se navodi da „smanjenje nezaposlenosti mladih ostaje važan zajednički politički prioritet” te da u tu svrhu te tri institucije „ponovno potvrđuju svoju odlučnost da na najbolji mogući način iskoriste dostupna proračunska sredstva u borbi protiv nezaposlenosti mladih, a osobito Inicijativu za zapošljavanje mladih”; napominje da, unatoč početnim kašnjenjima provedbe te inicijative i daljnjem odlaganju određivanja tijela za operativne programe Inicijative za zapošljavanje mladih u mnogim državama članicama, trenutačni podaci o provedbi upućuju na potpunu apsorpcijsku sposobnost; poziva Komisiju da predstavi svoju ocjenu Inicijative za zapošljavanje mladih najkasnije do kraja travnja 2016., a u svakom slučaju dovoljno rano kako bi se produljenje programa moglo uvrstiti u proračun EU-a za 2017.; naglašava da će trajno rješenje za financiranje Inicijative za zapošljavanje mladih s pomoću odobrenih sredstava za preuzimanje obveza do 2020. biti dio revizije VFO-a na sredini razdoblja; u ovom kontekstu naglašava važnost odredbe Europskog fonda za prilagodbu globalizaciji u pogledu potpore mladima do 25 godina koji nisu zaposleni, ne školuju se niti se osposobljavaju (NEET) u jednakom broju kao i radnicima koji primaju potporu u područjima s visokom nezaposlenosti mladih;
23.

smatra da bi trebalo procijeniti potrebe zastupnika u njihovim izbornim jedinicama, uzimajući u obzir razlike između izbornih jedinica, kako bi se osnažila uloga zastupnika u njihovom radu u izbornim jedinicama; smatra da bi se mobilna radna mjesta za zastupnike i potpora u izbornim jedinicama trebala temeljiti na procjeni stvarnih potreba i uporabe, te da zbog njih ne bi trebali nastati znatni ni kontinuirani dodatni troškovi za Parlament; inzistira na tome da se ne pruža nikakva informatička oprema s obzirom na to da se naknadom za opće troškove omogućuju dostatna sredstva za kupnju najnovijih uređaja; dovodi u pitanje potrebu za razvojem privatnog mobilnog radnog prostora za zastupnike s obzirom na to da se čini da to nimalo ne odgovara načinu na koji se organiziraju zastupnici i njihovi uredi;
7.

primjećuje, stoga, da se Supermarket Larissa, zadruga malih prodavaonica prehrambenih proizvoda osnovana 1986., s 42 prodavaonice i 600 radnika, nije mogao nositi s gubicima te je u drugom tromjesečju 2014. morao zatvoriti svoje prodavaonice; ističe da to nisu spriječile ni mjere štednje, i to smanjenje plaća za 30 %, ponovno pregovaranje o uvjetima najmova i produženje rokova dospijeća računa; napominje da je do te situacije došlo i zbog znatnog smanjenja kreditiranja poduzeća, a usto se kvantitativnim popuštanjem Europske središnje banke nije uspjelo potaknuti kreditiranje; primjećuje da je taj slučaj tragična posljedica stalnog pritiska koji vjerovnici vrše na Grčku i europske politike štednje;
51.

poziva na to da se što hitnije izrade internetske stranice međuparlamentarnih izaslanstava te da ih se ispuni sa sadržajima; smatra da je također od ključne važnosti da se sve javne sjednice izaslanstava, u mjeri u kojoj proračunska sredstva to dopuštaju, mogu pratiti uživo internetskim prijenosom, kao što je to već slučaj sa sjednicama parlamentarnih odbora;
18.

podsjeća na to da kao agencija EU-a Centar ima proračun u eurima, ali ima mnogo rashoda u drugoj valuti (švedska kruna (SEK)) jer se sjedište Centra nalazi u državi koja nije u europodručju; napominje da je u prvom dijelu 2014. Centar morao primijeniti revidirani devizni tečaj eura i švedske krune, a troškove nastale u švedskim krunama od 2011. preračunati u eure i zaokružiti na viši iznos, što je dovelo do nekoliko revizija njegova programa rada; pozdravlja činjenicu da je, usprkos tome, do kraja 2014. Centar izvršio gotovo 85 % projekata planiranih u svojem programu rada za 2014., te 117 hitnih aktivnosti povezanih s izvanrednom situacijom velikih razmjera u vezi s kontrolom bolesti iz 2014., tj. dosad nezabilježenom epidemijom ebole koja je započela u zapadnoj Africi, a potom postala svjetski problem;
19.

primjećuje da je nakon stupanja na snagu i primjene Financijske uredbe upravni odbor Agencije usvojio nova provedbena pravila koja su primjenjiva od 1. siječnja 2015.; nadalje, primjećuje da ta provedbena pravila određuju pravila za provedbu ex ante i ex post procjene programa, projekata i aktivnosti; primjećuje da se u trenutačnom sustavu unutarnje kontrole Agencije snažan naglasak stavlja na ex ante kontrolu, dok se ex post procjena uglavnom provodi za informatičke projekte, u skladu s primjenjivom metodologijom PRINCE2 za upravljanje projektima u Agenciji; poziva Agenciju da obavješćuje tijelo nadležno za davanje razrješnice o rezultatima provedbe tih novih pravila;